Държавен вестник, бр. 46, 2019 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  46
ПОСТАНОВЛЕНИЕ № 144
ОТ 7 ЮНИ 2019 Г.
за изменение и допълнение на Наредбата за 
условията и реда за регистриране на цените 
на тютюневите изделия, приета с Постановле­
ние № 192 на Министерския съвет от 2004 г. 
(обн., ДВ, бр. 71 от 2004 г.; изм. и доп., бр. 2, 
61 и 100 от 2005 г., бр. 83 и 92 от 2006 г., бр. 16 
от 2007 г., бр. 26 от 2008 г., бр. 19 от 2011 г., 
бр. 22 от 2016 г. и бр. 1 от 2018 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 2, ал. 3 изречение първо се изменя 
така: „Продажната цена на цигари, тютюн за 
пушене и нагреваемо тютюнево изделие се 
изписва върху потребителската опаковка, а 
продажната цена на пури и пурети се отпе­
чатва върху бандерола.“
§ 2. В чл. 3, ал. 3 думите „както и лица­
та, които приемат и изпълняват заявки за 
бандероли“ и запетаите пред и след тях се 
заличават.
§ 3. В чл. 4б се създава ал. 6:
„(6) При неотстраняване на съответните 
непълноти и/или непредставяне на поисканите 
документи или на допълнителна информация 
по чл. 4а, ал. 3 директорът на Агенция „Мит­
ници“ или оправомощено от него лице издава 
решение, с което прекратява производството. 
Решението за прекратяване на производството 
подлежи на обжалване по реда на глава десета, 
раздел IV от Административнопроцесуалния 
кодекс.“
§ 4. В чл. 5 се правят следните изменения:
1. Алинея 1 се отменя.
2. Алинея 2 се изменя така:
„(2) От датата на връчване на уведоми­
теля на удостоверение за регистрирана цена 
производителите, лицата, които въвеждат 
пури и пурети от друга държава членка, или 
вносителите могат да заявят по последната 
регистрирана цена пред компетентната те­
риториална дирекция необходимото количе­
ство бандероли с продажна цена, като към 
заявлението прилагат платежен документ за 
платената себестойност на бандеролите.“ 
3. В ал. 3:
а) в изречение първо думите „тютюневи 
изделия“ се заменят с „пури и пурети“ и ду­
мите „компетентното спрямо тях митническо 
учреждение“ се заменят с „компетентната 
спрямо тях териториална дирекция“;
б) в изречение второ думите „компетент­
ното митническо учреждение“ се заменят с 
„компетентната териториална дирекция“.
§ 5. В чл. 6 се правят следните изменения:
1. В ал. 2 т. 3 се изменя така:
„3. датата, от която регистрираната цена 
става публична;“.
2. В ал. 3, изречение първо думите „влиза­
нето в сила на съответната регистрирана цена 
съгласно чл. 7, ал. 3“ се заменят с „връчване 
на удостоверението за регистрирана цена или 
за промяна на регистрирана цена по чл. 4б, 
ал. 1 или 3“.
§ 6. В чл. 7 се правят следните изменения:
1. В ал. 1 думите „с обозначена върху него 
продажна цена“ се заличават.
2. Алинея 2 се изменя така:
„(2) Тютюневите изделия не могат да се 
продават на дребно на цена, различна от 
продажната цена:
1. отпечатана върху бандерола – за пурите 
и пуретите; 
2. изписана върху потребителската опаков­
ка – за всички останали тютюневи изделия.“
3. В ал. 3 думите „първото получаване на 
бандероли след нейното регистриране, което 
се удостоверява с протокол, съставен в два 
екземпляра“ се заменят с „връчване на удос­
товерението по чл. 4б, ал. 1 или 3“.
4. Алинея 4 се отменя.
5. Алинея 5 се изменя така:
„(5) При промяна на регистрираните цени 
на тютюневите изделия освободените за 
потребление акцизни стоки се продават до 
изчерпване на количествата:
1. по цената, отпечатана върху бандеро­
ла – за пури и пурети; 
2. по цената, изписана върху потребител­
ската опаковка – за всички останали тютю­
неви изделия.“
§ 7. В § 1 от допълнителната разпоредба 
се правят следните изменения и допълнения:
1. В т. 1 думите „и 12“ се заменят с „12 и 
12а“ и пред тях се поставя запетая. 
2. Точка 5 се изменя така:
„5. „Продажна цена“ е цената по смисъла 
на чл. 4, т. 6 от Закона за акцизите и данъч­
ните складове.“
§ 8. В § 3 от преходните и заключителните 
разпоредби думите „чл. 29 от Закона за тютюна 
и тютюневите изделия“ се заменят с „чл. 29, 
ал. 1 и 2 от Закона за тютюна, тютюневите 
и свързаните с тях изделия“.
Преходна разпоредба
§ 9. Регистрирани цени, за които са изда­
дени от директора на Агенция „Митници“ и 
връчени удостоверения за регистриране на 
цени на тютюневи изделия до влизането в 
сила на постановлението, стават публични 
от датата на влизането в сила на постано­
влението.
Министър-председател: 
Бойко Борисов
Главен секретар на Министерския съвет: 
Веселин Даков
4476